Ese: Krimet naziste ndaj shqiptarëve

Gjimnazi: “ Sami Frashëri”

Punoi: Rakela Leba

# Njeriu është themeli I ekzistencës së botës ku ne jetojmë sot. Në fillimet e jetës padituria na shoqëronte duke na bërë ne me dije se njeriu ka kaluar nëpër disa faza për të arritur një shkallë emancipimi. Momente të ndryshme të këtij procesi na njohin ne dhe me anën e errët të shoqërisë njerëzore.

Bëhet fjalë për një periudhë delikate dhe tronditëse, luftën e dytë botërore. Nazistët udhëhiqeshin nga Adolf Hitleri, perfaqesuesi kryesor I shtetit Gjerman i cili u bë shkak për fillimin e luftës. Nazistët ushqeheshin me një frymë urrejtje ndaj njerëzve që ata nuk i quanin të denjë për shoqërinë e tyre, ku këtu përfshiheshin hebrenjtë. Hebrenjtë torturoheshin në mënyrë cnjerëzore, terrorizuese dhe të padrejtë . Por përse nazistët arritën skajet më ekstreme? Cfarë qëllimi kishin teksa argëtoheshin gjate nje masakre?

Pushteti e shndërron njeriun si mjedisi gjendjen agregate të lëndës. Në këtë mes do të kemi praninë e ambienteve te zymta, të ftohta të cilat na shfaqen në formën e një kampi përqendrimi. Sistemi nazist na paraqet sipas tyre izolimin e grupeve kriminale dhe asociale ku këtu të fundit përfshiheshin disa shqiptarë. Ky izolim shoqërohej me dhunë sistematike, punë të rënda sic ishte mbajtja e blloqeve te rënda prej graniti në kurriz ku njëkohësisht kjo punë themeloi shkallët e vdekjes. Të burgosurit e tjerë vuanin nga uria, një kaos përhapej në cdo centimetër të mjedisit por kjo nuk mund të mjaftonte, u ndërtuan krematoriume. Njeriu ishte një sllav, nuk mund të njihte kuptimin e termit liri. Në këto kampe njerëzit kishin uniforma me përmbajtjen e një numri unik. Me anë të numrit bëhëj apeli ne orët e mengjesit të përcaktuar nga udhëheqesit, ku ngatrresa e atij të fundit zgjonte vdekjen.

Mjaft e frikshme sesi ndonjëherë ishe I detyruar që me duart e tua të coje drejt vdekjes një nga shokët e tu më të mirë, ku Stefan Konduri na e tregon këtë makabër. Terrori ishte në skajet më të larta. Shumë nga të dënuarit dhe fatkeqët që ndodheshin në kamp përfunduan duke vrarë veten e tyre nga gjendja e rënduar psikologjike. Uria I linte të pafuqishëm teksa punët ishin nga më të rëndat dhe torturuese. Në racion përfshihej supa dhe të mbijëtuarit na tregojnë se nuk kishte rëndësi nëse nuk kishe lugë, nëse supa ishte shumë e nxehtë sepse nuk kishte kohë, sepse dikush mund ta rrëmbente supën. Kjo ishte një luftë për mbijetesë në këtë ferr, por përse të jëtoje në këtë gjendje ku as nuk mund të merrje vendime për vet jetën tënde dhe zgjedhjet e tua, pra për cfarë jetonin njerëzit asokohe?

Jashtë atij kampi ndodheshin të afërmit e tyre, njerëzit më të dashur ku cdo ditë prisnin një lajm, një shenjë qe ata ishin gjallë. Familjet ishin mbase e vetmja tablo ku mund të gjenin paqen shpirtërore. Në këtë ambient ku ata jetonin nuk kishte as kohë për të menduar, e vetmja gjë ishte të vazhdonin ditën rregullisht me tortuturën dhe të prisnin për orën dhe ditën të kalonte. Zgjimet ishin herët në mëngjes, rreth orës 5 ku orët e gjumit nuk kishin asnjë lloj balance me orët e punës. Frika I zgjonte me doemos pasi rregullat strikte të shoqëronin drejt portave të vdekjes. Urrejtja dhe jo mëshira karakterizonte udhëheqësit e këtij kampi. Shqiptarët flasin për traumat që kalonin dhe pas lirimit nga kampi qendror. Teksa flinin zgjoheshin të trembur duke përmendur numrin e tyre përkates. Gjithashtu Ahmet Zeneli thotë :”Aty nuk ishim njerëz, ishim numra. Unë isha 99 001, njësoj si mushkat që u venë damkën”.Momenti I lirimit ndoshta ishte një nga momentet e pabesueshme, ishte momenti ku ata nuk do të shqetësoheshin më nga zgjimi, punët e rënda, uria, numrat dhe vdekja. Skenat më cnjerëzore u shfaqën gjatë kampit, njerëzit kishin humbur qëllimet dhe motivimin për të jetuar. Të mbijetuarit shqiptarë na tregonin për vuajtjen dhe mjerimin deri në pikën ku qymyri shijonte si një cokalltë apo ku ishin të detyruar të konsumonin gjethe sa për të mbajtur shpirtin gjallë. Shoqëria njerëzore asokohe diskriminonte në bazë të racës dhe pushtetit. Maskat e politikës, propaganda, manipulimet I shtynin njerëzit bashkëpunues të kësaj makabre që të vazhdonin aktivitetin e tyre madje ta kthenin dhe në formën e një loje argëtuese. Askujt nga bashkëpunetorët nuk u dridhej qerpiku, nuk I dhembte shpirti, nuk I shqetësonte imazhi që krijonin me urdhrat e tyre.

Njeriu është një qenie ambicioze dhe pushteti është ai I cili vendos në lojë ngjyrat e vërteta nën maskën ku fshihen të gjitha ndenjat që zotërojnë karakterin e vërtetë të një personi. Njeriu përparon, mëson dhe vuan. Të gjitha veprimet janë në dorën e njeriut dhe ushtrimi I kontrollit është I gjithi në dorën e tij. Pasojat e jo diturisë kanë qenë të theksuara asokohe por sic edhe shprehëm mësipër njeriu ka në dorë të ndryshoj gjithcka. Dashuria dhe harmonia duhet të jenë ndjenjat që karakterizojnë një shoqëri egoiste si e jona.